text: Henning tryllede en kanin op af hatten og blev nr. 3 
  29 september 2014 kl. 07.35
  Tryllekunstneren Henning Nielsen fra Ravsted fik fornem placering ved Europamesterskaberne i Frankrig.
  Den 32 årige sønderjyde har efterhånden tryllet sig til en masse medaljer i ind og udland og nu kan han altså også hive en EM bronzemedalje op af hatten.
  Det var et helt nyt trylleshow, så jeg er meget tilfreds med min placering, fortæller Henning Nielsen i dag til TV SYD.
  Henning Nielsen har allerede tryllet i 20 år og det har givet ham en hel del tricks i ærmet.
  Den sønderjyske tryllekunstner er tidligere blevet kåret til Balkan mester i tryllekunst og blev i 2005 Nordisk mester i magi.
  